രുദ്രാക്ഷവും ഭസ്മവും ധരിക്കുന്നത് തെമ്മാടികള് സര്ക്കാര് എയിഡഡ് ക്രിസ്ത്യന് സ്കൂളില് ദളിത് വിദ്യാര്ത്ഥിക്ക് ക്രൂരമര്ദ്ദനം ചെന്നൈ: ജോയ്സണ് എന്ന തമിഴ്നാട് അധ്യാപകന് ക്ലാസ് റൂമില് മറ്റു വിദ്യാര്ത്ഥികളുടെ മുന്നിലിട്ട് 17 വയസ്സുള്ള ദളിത് വിദ്യാര്ത്ഥിയെ ചവിട്ടി, ക്രൂരമായി വടികൊണ്ട് മര്ദ്ദിച്ചു, എന്നിട്ടും കലിയടങ്ങാതെ വലിച്ചിഴച്ചു. കാരണമോ ഹിന്ദു വിശ്വാസിയായ വിദ്യാര്ത്ഥി വിഭൂതി നെറ്റിയില് ധരിക്കുകയും കഴുത്തില് രുദ്രാക്ഷം ഇടുകയും ചെയ്തുവത്രേ! ഇയാള് കുട്ടിയെ മര്ദ്ദിക്കുന്ന വീഡിയോ ക്ലാസിലെ തന്നെ മറ്റൊരു വിദ്യാര്ത്ഥി മൊബൈലില് പകര്ത്തിയതോടെയാണ് സംഭവം വെളിയില് വന്നത്. തുടര്ന്ന് വലിയ പ്രതിഷേധങ്ങളാണ് ഇയാള്ക്കെതിരെ ഉയര്ന്നത്. സംഭവം വിവാദമായതോടെ അധ്യാപകനെ പട്ടികജാതി വര്ഗ നിയമപ്രകാരം അറസ്റ്റ് ചെയ്യുകയും ജുഡീഷ്യല് കസ്റ്റഡിയില് റിമാന്ഡ് ചെയ്യുകയും ചെയ്തു. തമിഴ്നാട്ടിലെ കാഞ്ചീപുരത്തെ ക്രിസ്ത്യന് അധ്യാപകന് ആണ് പ്രതി. ഇയാള്ക്ക് വിദ്യാര്ത്ഥികള് രുദ്രാക്ഷം ധരിക്കുന്നതും വിഭൂതി ധരിക്കുന്നതും ഒട്ടും ഇഷ്ടപ്പെട്ടില്ല. ഇതുമൂലം അദ്ദേഹം വിദ്യാര്ത്ഥികളോട് മോശമായി പെരുമാറിയെന്ന് മാത്രമല്ല അവരെ മര്ദ്ദിക്കുകയും ചെയ്തു. തുടര്ന്ന് സ്കൂളിനും അധ്യാപകനുമെതിരെ കര്ശന നടപടി ആവശ്യപ്പെട്ട് വിദ്യാര്ത്ഥികളുടെ രക്ഷിതാക്കള് മുഖ്യമന്ത്രിയുടെ സ്പെഷ്യല് സെല്ലിന് കത്തെഴുതി. തമിഴ്നാട്ടിലെ വ്യാപക മതപരിവര്ത്തനത്തിന് പിന്നാലെയാണ് ഇത്തരം ശിക്ഷാ രീതികളും സ്കൂളുകളില് അവലംബിച്ചിരിക്കുന്നത്. സ്റ്റാലിന് അധികാരത്തിലേറിയതോടെ മതപരിവര്ത്തന മാഫിയ വീണ്ടും പിടിമുറുക്കുന്നതായി പ്രതിപക്ഷ കക്ഷികള് ആരോപിക്കുന്നുണ്ട്. സംഭവത്തില് പരാതിയായി തമിഴ് ഭാഷയില് എഴുതിയ കത്ത് സോഷ്യല് മീഡിയയില് വൈറലാണ്. പത്താം ക്ലാസില് പഠിക്കുന്ന ആണ്കുട്ടികളായ കിരുബകരന്റെയും കിരുബാനന്ദന്റെയും മാതാപിതാക്കള് മുഖ്യമന്ത്രിയുടെ പ്രത്യേക സെല്ലിന് ഈ കത്ത് എഴുതിയിട്ടുണ്ട്. ഇതില്, ജോയ്സണ് എന്ന ക്രിസ്ത്യന് അദ്ധ്യാപകന് തന്റെ കുട്ടികളെ രുദ്രാക്ഷം ധരിച്ചതിനും വിഭൂതി പ്രയോഗിച്ചതിനും മോശമായി പെരുമാറുകയും മര്ദ്ദിക്കുകയും ചെയ്തുവെന്ന് അദ്ദേഹം ആരോപിച്ചു. കാഞ്ചീപുരത്തെ സര്ക്കാര്എയ്ഡഡ് സ്കൂളായ ആന്ഡേഴ്സണ് ഹയര് സെക്കന്ഡറി സ്കൂളില് ആണ് ഈ ക്രൂര സംഭവം അരങ്ങേറിയത്. വിഭൂതിയും രുദ്രാക്ഷവും ധരിച്ചതിന് അധ്യാപകനായ ജോയ്സണ് ആണ്കുട്ടികളുടെ മതപരമായ വിശ്വാസത്തെ അപമാനിച്ചുവെന്ന് പരാതിയില് പറയുന്നു. ശിവന്റെ ചിഹ്നങ്ങള് ധരിക്കുന്നവര് അധാര്മികരാണെന്നും അധ്യാപകന് പറഞ്ഞത് വിഡിയോയില് ഉണ്ടെന്നും ഇവര് ചൂണ്ടിക്കാണിക്കുന്നു. അതേസമയം സ്കൂളില് എത്തിയ മാതാപിതാക്കളോടും ഇയാളെ അഹന്തയോടെയാണ് പെരുമാറിയത്. കുട്ടികളെ മതപരിവര്ത്തനം ചെയ്യാന് ഇയാളെ മുന്പും ശ്രമിച്ചിട്ടുള്ളതായും റിപോര്ട്ടുകള് ഉണ്ട്. ഇയാളെ ചോദ്യം ചെയ്ത മാതാപിതാക്കളെയും ഇയാള് അപമാനിച്ചാണ് വിട്ടത്. https:www.eastcoastdaily.comwpcontentuploads202110whatsappvideo20211018at7.21.01am.mp4 വിദ്യാര്ത്ഥികളെ മതം മാറ്റാന് ശ്രമിക്കുകയാണോ എന്ന് ചോദിച്ചപ്പോള്, ജോയ്സണ് അഹങ്കാരത്തോടെ ചോദിച്ചു, വിദ്യാര്ത്ഥികള് അവരുടെ മതചിഹ്നങ്ങള് ധരിച്ച് സ്കൂളിലേക്ക് വന്നു മറ്റു വിദ്യാര്ത്ഥികളെ മതം മാറ്റാന് ആഗ്രഹിക്കുന്നുണ്ടോ എന്ന്. എന്നാല് സ്കൂള് പരിസരത്തെ കുരിശുകളും യേശുവിന്റെ പ്രതിമകളും പ്രാര്ത്ഥനാലയങ്ങളും മറ്റും ഉണ്ടായിരുന്നത് ക്രിസ്ത്യന് മത ചിഹ്നങ്ങളല്ലേ എന്ന് അവര്ക്ക് തിരികെ മറുപടി നല്കി. ചര്ച്ച് ഓഫ് സൗത്ത് ഇന്ത്യ നടത്തുന്ന ഈ വിദ്യാലയത്തിന് 150 വര്ഷത്തിലേറെ പഴക്കമുണ്ടെങ്കിലും ധന സഹായം നല്കുന്ന സര്ക്കാര് രക്ഷാധികാരികളാണ്. കാഞ്ചീപുരം ലോക്സഭാ മണ്ഡലത്തിലെ നിലവിലെ എംപിയായ സെല്വം ഡിഎംകെ നേതാവും ഈ വിദ്യാലയത്തിന്റെ പൂര്വ്വ വിദ്യാര്ത്ഥിയുമാണ്. ഈയിടെ, ചര്ച്ച് ഓഫ് സൗത്ത് ഇന്ത്യയുടെ 75 ആം വാര്ഷികത്തില് മുഖ്യമന്ത്രി എംകെ സ്റ്റാലിന് പങ്കെടുത്തു. സിഎസ്ഐ ചര്ച്ച് ഓഫ് സൗത്ത് ഇന്ത്യ സംസ്ഥാനത്തുടനീളം ആയിരക്കണക്കിന് സ്ഥാപനങ്ങള് നടത്തുന്നു, ഈ സ്കൂളുകളില് ഹിന്ദു വിദ്യാര്ത്ഥികളെ പീഡിപ്പിക്കുന്നത് ഇതാദ്യമായല്ല എന്നാണ് ഉയരുന്ന ആരോപണം. Tags rudraksha tamilnadu school Christian school shortlink